CELEX: 62018TN0338
Language: ro
Date: 2018-05-31 00:00:00
Title: Cauza T-338/18: Acțiune introdusă la 31 mai 2018 – Saleh Thabet/Consiliul

201807060631994542018/C 259/663382018TC25920180723RO01ROINFO_JUDICIAL20180531495021Cauza T-338/18: Acțiune introdusă la 31 mai 2018 – Saleh Thabet/Consiliul
 ---documentbreak--- C2592018RO4910120180531RO0066491502Acțiune introdusă la 31 mai 2018 – Saleh Thabet/Consiliul
   (Cauza T-338/18)2018/C 259/66Limba de procedură: engleza
      Părțile
   
   
      Reclamantă: Suzanne Saleh Thabet (Cairo, Egipt) (reprezentanți: B. Kennelly QC, J. Pobjoy, Barrister, G. Martin și C. Enderby Smith, Solicitors)
   
      Pârâtă: Consiliul Uniunii Europene
   
      Concluziile
   
   Reclamanta solicită Tribunalului:
   
            —
         
         
            anularea Deciziei (PESC) 2018/466 a Consiliului din 21 martie 2018 de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt, precum și a Regulamentului de punere în aplicare (UE) 2018/465 al Consiliului din 21 martie 2018 privind punerea în aplicare a Regulamentului (UE) nr. 270/2011 privind măsuri restrictive împotriva anumitor persoane, entități și organisme având în vedere situația din Egipt, în măsura în care aceste acte se aplică reclamantei;
         
      
            —
         
         
            declararea inaplicabilității, în măsura în care o privesc pe reclamantă, a articolului 1 alineatul (1) din Decizia 2011/172/PESC a Consiliului din 21 martie 2011 privind măsuri restrictive îndreptate împotriva anumitor persoane, entități și organisme având în vedere situația din Egipt, precum și a articolului 2 alineatul (1) din Regulamentul (UE) nr. 270/2011 al Consiliului din 21 martie 2011 privind măsuri restrictive împotriva anumitor persoane, entități și organisme având în vedere situația din Egipt;
         
      
            —
         
         
            obligarea Consiliului la plata cheltuielilor de judecată.
         
      
      Motivele și principalele argumente
   
   În susținerea acțiunii, reclamanta invocă trei motive.
   
            1.
         
         
            Primul motiv întemeiat pe faptul că Consiliul a săvârșit erori de apreciere, considerând că criteriul de desemnare a reclamantei, enunțat la articolul 1 alineatul (1) din decizie și la articolul 2 alineatul (1) din regulament a fost îndeplinit.
         
      
            2.
         
         
            Al doilea motiv întemeiat pe nelegalitatea articolului 1 alineatul (1) din decizie și a articolului 2 alineatul (1) din regulament din cauza (a) lipsei unui temei juridic valabil și/sau (b) a unei încălcări a principiului proporționalității.
         
      
            3.
         
         
            Al treilea motiv întemeiat pe încălcarea de către Consiliu a drepturilor recunoscute reclamantei în temeiul articolului 6 coroborat cu articolele 2 și 3 TUE și în temeiul articolelor 47 și 48 din Carta drepturilor fundamentale a Uniunii Europene, considerând că procedurile judiciare din Egipt respectau drepturile fundamentale ale omului.